Taina petrecerii sufletului dupa plecarea din aceasta lume a fost o preocupare permanenta a omului din toate timpurile. Viata de dupa moarte, cartea arhimandritului Serafim Alexiev, cel mai mare teolog bulgar contemporan, ce s-a bucurat de o buna primire atat din partea cititorilor din tarile ortodoxe, cat si a celor din Occident, a fost socotita, pe buna dreptate, una dintre cele mai lamuritoare si mai de folos lucrari pe tema data; un raspuns limpede pentru crestinul de astazi, confruntat, intr-o lume din ce in ce mai confuza, cu intrebari dintre cele mai felurite in legatura cu viata, moartea ori mantuirea sufletului. \n Experimentatul duhovnic contemporan, realist in demersul sau, atent la pozitionarile stiintei si la interpretarile mai mult sau mai putin eronate in privinta vietii de dupa moarte, isi imbraca cuvintele intr-un optimism care izvoraste din chiar inima Ortodoxiei. Darul libertatii omului ii permite acestuia sa-si fie propriul stapan si sa-si aleaga calea, Raiul si iadul fiind realitati de netagaduit, nimeni nefiind sortit in mod inevitabil unuia sau celuilalt. Comuniunea cu Dumnezeu sau refuzul iubirii Sale este hotarator in cazul dat. Cum se impaca dreptatea Celui Preainalt cu milostivirea Lui, de ce pocainta deschide larg portile imparatiei cerurilor, de ce un pacatos primeste o pedeapsa vesnica pentru niste pacate savarsite in timp si alte intrebari paradoxale isi afla raspunsul simplu si temeinic in aceasta carte.